नाम वापिसी के बाद भी 2932 उम्मीदवार मध्यप्रदेश विधान सभा के लिए होने जा रहे चुनाव के मैदान में हैं | कल नाम वापसी का अंतिम दिन था भाजपा  और कांग्रेस अपने लोगों को समझाने बुझाने मनाने चमकाने में लगी रही | जो बैठ गये सो बैठ गये जो बागी बनकर खड़े है,  आज उन्हें दोनों पार्टी चलता कर देंगी | इन्हीं बागियों में से जो जीतकर आएगा उसकी भूमिका नई सरकार में महती होगी | चाहे परिणाम भाजपा के पक्ष में जाएँ या कांग्रेस के पक्ष में| भाजपा को उखाड़ने लिए एक-एक सीट का संघर्ष कर रही कांग्रेस चुनावी माहौल में गरमी ला सकती थी, पर ऐसा नहीं हुआ बड़े नेता कमलनाथ ज्योतिरादित्य सिंधिया और दिग्विजय सिंह मैदान से बाहर हैं | राजस्थान में बड़े नेताओं को कांग्रेस ने मैदान में उतारा है |